เรื่องร้องเรียน (ถนน,เสียงรบกวน,กีดขวาง,ร้องเรียน,สัตว์จรจัด) วันที่ 2023-04-18 02:39:39 — แขวงวัดโสมนัส เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660015256

ขอให้แก้ไขปัญหาการตั้งร้านค้าหาบเร่แผงลอย วางแผงจำหน่ายสินค้า และสิ่งของกีดขวางบาทวิถี บริเวณพื้นที่ สี่แยกหมอมี ถนนเจริญกรุง แขวงป้อมปราบ เขตป้อมปราบศัตรูพ่าย กรุงเทพมหานคร จุดสังเกต บริเวณ  หน้าร้านขายยา ชื่อ ไอแน็ค ฟาร์มาซีหน้าบ้านเลขที่ 599 และร้านทุ่มเททอด ร้านอู่ฝู  เป็นห้อง 3 คูหาติดกัน (ตามผู้ร้องแจ้ง) เนื่องจากผู้ร้องแจ้งว่ามีพ่อค้าแม่ค้า หาบเร่ นำสิ่งของมาวางแผงจำหน่าย และใช้ลำโพงขนาดใหญ่เปิดเพลงเสียงดังรบกวน ผู้ร้องแจ้งว่าระดับความดังของเสียงดังเกิน 120 เดซิเบล และมีการรวมกลุ่มกันนั่งรับประทานอาหาร นำเก้าอี้นอนมาวางและนอนขวางทางเดินขวางหน้าร้านของประชาชน  ซึ่งมีร้านค้าหาบเร่เป็นจำนวนมาก ประมาณ 10 ร้าน จำหน่ายสินค้าประเภทต่างๆ ได้แก่  ลำโพง โทรศัพท์มือสอง น้ำหอม  อุปกรณ์อิเล็กทรอนิกส์ พระเครื่อง เสื้อผ้า มีการตั้งราวแขวนเสื้อผ้า  ซึ่งมีการจำหน่ายเป็นประจำทุกวัน แต่ช่วงวันจันทร์จะมีผู้มาวางแผงเป็นจำนวนน้อยเนื่องจากตลาดเยาวราชจะปิดเฉพาะวันจันทร์ จะเริ่มจำหน่ายตั้งแต่เวลา 18.00 น. จนถึงเวลา 06.00 ของวันถัดไป แต่เวลาประมาณ 15.30 น เริ่มมีการนำเก้าอี้มาวางจองที่ไว้ ซึ่งบางครั้งผู้จำหน่ายมีการทะเลาะวิวาทกัน เบื้องต้นเมื่อวันที่ 16 กุมภาพันธ์ 2566 ผู้ร้องได้เดินทางไปติดต่อแจ้งเรื่องร้องเรียนสำนักงานเขตป้อมปราบศัตรูพ่าย ทางสำนักงานเขตฯ ดำเนินการแก้ไขปัญหาโดยการนำเหล็กมาวางกั้นและติดป้ายประกาศห้ามวาง แต่ก็ไม่สามารถแก้ไขปัญหาดังกล่าวได้ ยังประสบปัญหาเช่นเดิม และได้มีการติดต่อผ่านหมายเลขสายด่วน 1555 เพื่อติดตามเรื่องร้องทุกข์ ซึ่งทางเจ้าหน้าที่ทำการตรวจสอบข้อมูลในฐานระบบและแจ้งกับผู้ร้องว่า "เมื่อวานมีเจ้าหน้าที่ ลงพื้นที่ตรวจสอบแล้ว" ผู้ร้องจึงทำการตรวจสอบจากกล้องวงจรปิดของบ้านผู้ร้อง พบว่าไม่มีเจ้าหน้าที่ลงพื้นที่ตรวจสอบดำเนินการแต่อย่างใด อีกทั้งผู้ร้องได้ส่งรูปภาพแจ้งเรื่องร้องเรียนผ่านช่องทางแอปพลิเคชันไลน์ @TraffyFondue  และบางครั้งเมื่อมีเจ้าหน้าที่เทศกิจลงพื้นที่ตรวจสอบ พ่อค้าแม่ค้าก็จะเก็บของหลบหนี เมื่อเจ้าหน้าที่กลับไปพ่อค้าแม่ค้าก็มาวางแผงเช่นเดิม ซึ่งผู้ร้องได้ติดตามเรื่องร้องเรียนดังกล่าวเป็นระยะๆ แต่หน่วยงานไม่ได้แก้ปัญหาดังกล่าว เป็นการแก้ปัญหาที่ปลายเหตุ และเบื้องต้นผู้ร้องได้รับทราบรายงานผลการปฏิบัติงาน ตามเลขที่รับแจ้ง Traffy Fondue (YACNKB) จากกรุงเทพมหานคร โดยสำนักงานเขตป้อมปราบศัตรูพ่าย ฝ่ายเทศกิจ ได้ลงพื้นที่กวดขันไม่ให้ผู้ค้าทำการค้าหรือตั้งวางอุปกรณ์ทำการค้า และประชาสัมพันธ์ไม่ให้ส่งเสียงดังรบกวนในบริเวณดังกล่าว และจะส่งเจ้าหน้าที่ลงพื้นที่ลงกวดขันอย่างต่อเนื่องต่อไป แต่ผู้ร้องแจ้งว่าปัจจุบัน (วันที่ 13 เมษายน 2566) ยังคงประสบปัญหาเช่นเดิม และมีการนำสุนัขมาเลี้ยงด้วย และยังคงได้รับความเดือดร้อนเป็นอย่างมาก  จึงประสงค์ให้หน่วยงานตรวจสอบและเร่งดำเนินการแก้ไขปัญหาดังกล่าวอย่างถาวร

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata